En bil på Hobrovej i Aalborg selvantændte -men hurtige brandfolk forhindrede ilden i at sprede sig.

En bil brød pludselig i brand på en parkeringsplads på Hobrovej i Aalborg mandag morgen. Politiet havde først en mistanke om, at branden var påsat, men det viste sig, at det var en teknisk fejl i bilen, der havde fået den til at selvantænde. Der var fare for, at ilden ville sprede sig til andre biler på parkeringspladsen, men Beredskabscenter Aalborg var hurtige til at få branden slukket, og dermed forhindrede de, at andre køretøjer også brød i brand.